**ניקולינה קמנובה דוברבה** (בבולגרית: **Николина Каменова Добрева**; נולדה ב-9 בינואר 1989), המוכרת בשם הבמה **נינה דוברב** (באנגלית: **Nina Dobrev**), היא שחקנית קולנוע וטלוויזיה קנדית ילידת בולגריה. ידועה בעיקר בזכות תפקידיה בסדרה "דגראסי - הדור הבא" בה גילמה את מיה ג'ונס, ובסדרה "יומני הערפד" בה גילמה את אליינה גילברט ואת קתרין פירס.

ביוגרפיה
--------

ניקולינה קמנובה דוברבה נולדה בסופיה שברפובליקה העממית של בולגריה (בולגריה של ימינו), למשפחה מרקע נוצרי. בתם השנייה של קמן דוברב ומיכאלה דוברבה (לבית רדבה). יש לה אח גדול. בגיל שנתיים היגרה עם הוריה לקנדה, וגדלה בעיר טורונטו. אמהּ היא אמנית, בעוד אביה הוא מדען מחשבים. כבר מגיל צעיר היא הראתה כישרון גדול במשחק. התקבלה לבית ספר למשחק, שם היא התגלתה על ידי סוכני כישרונות רבים בטורונטו.

דוברב התקבלה ללימודים באוניברסיטת ריירסון בטורונטו, בחוג ללימודי סוציולוגיה, אם כי נשרה בטרם עת מלימודה על מנת לקריירת המשחק שלה.

קריירה
------

מדוגמנות היא החלה להשתתף בפרסומות שהפכו עם הזמן לאודישנים לסרטים.

בשנת 2006 הופיעה לראשונה בטלוויזיה בעונה השישית של סדרת הנעורים "דגראסי - הדור הבא", בתפקיד מיה ג'ונס. בעוד דמותה הייתה משנית בעונה השישית, דוברב עברה לתפקיד מרכזי במהלך עונות 7 ו-8 של הסדרה, עד שנת 2009.

בשנת 2007 שיחקה את בלה בסרט "רסיסים" ובאותה שנה שיחקה בסרט "הרחק ממנה".

בשנת 2008 הופיעה בסרט הטלוויזיה של ערוץ MTV "הקניון האמריקאי" בדמותה של אלי שפרד. בהמשך השנה שיחקה בסרט הרוק המוזיקלי "ריפו! האופרה התורשתית" המבוסס על מחזמר באותו שם.

בשנת 2009, היא שיחקה בסרט המותחן האירוטי "קלואי" לצידה של אמנדה סייפרד, ובבימויו אטום אגויאן. באותה שנה היא החלה לככב בסדרה "יומני הערפד" של רשת The CW, עד לפרישתה מן הסדרה בתום העונה השישית ב-2015. היא שיחקה תפקיד כפול בתור קתרינה פטרובה (ערפדית), וגם בתור הכפילה שלה - אליינה גילברט. דוברב הגיחה להופעת אורח גם בפרק האחרון של הסדרה.

בשנת 2011 שיחקה בסרטים "הזירה" ו"השותפה", לצידה של לייטון מיסטר. שיחקה בפרק בסדרת האנימציה הקומית "איש משפחה". בשנת 2012 שיחקה את קנדס בסרט "כמה טוב להיות פרח קיר"; עיבוד קולנועי של הרומן בעל אותו השם מאת הסופר האמריקאי סטיבן צְ'בּוֹסקי.

בשנת 2014 שיחקה בסרט "נראה אותך שוטר". שיחקה גם בפרק בסדרת הספין-אוף של יומני הערפד, "המקוריים".

בשנת 2015 שיחקה בסרט קומדיית האימה "בחורות אחרונות". בשנת 2017 שיחקה בסרט הפעולה "XXX: הילוך גבוה", לצד וין דיזל וסמואל ל. ג'קסון. באותה שנה כיכב בסרט האימה הפסיכולוגי "קו הדממה" בדמותה של מרלו, אודות חמישה סטודנטים לרפואה שעורכים ניסוי מסוכן על מנת לזכות בהצצה לחיים שאחרי המוות.

בשנת 2019 שיחקה בתפקיד מרכזי בסיטקום "אחותי בהפרעה".

בשנת 2021 כיכבה בסרט הקומדיה הרומנטית "מתה לאהוב" של שירות הסטרימינג נטפליקס. בשנת 2022 שיחקה בסרט הרומנטי "עד שתחפץ האהבה" שביים דיי. ג'יי. קארסו ומבוסס על הרומן באותו שם מאת הסופרת האמריקאית פרנסין ריברס.

חיים אישיים
-----------

נינה דוברב (במרכז) עם איאן סומרהולדר ופול וסלי בכנס קומיק-קון, 2012
לדוברב יש אזרחות כפולה; אזרחות קנדית ובולגרית מלידה. היא דוברת אנגלית ובולגרית שוטפת, ושולטת בשפה הצרפתית. בזמן הצילומים של "יומני הערפד", דוברב התגוררה באטלנטה, אך עברה ללוס אנג'לס לאחר שעזבה את הסדרה ב-2015.

דוברב הייתה בזוגיות עם השחקן הקנדי בנג'מין הולינגסוורת' בין השנים 2006–2009. לאחר מכן, הייתה בזוגיות עם השחקן האמריקאי איאן סומרהולדר בין השנים 2010–2013.

במאי 2020 פרסמה דוברב כי היא נמצאת בזוגיות עם גולש השלג והסקייטבורד האמריקאי שון וייט.

פילמוגרפיה
----------

דוברב ב-2012
### קולנוע

| שנה | סרט | תפקיד | הערות |
| --- | --- | --- | --- |
| 2007 | הרחק ממנה | מוניקה |  |
| רסיסים | בלה |  |
| *How She Move* | נערה בשירותים |  |
| *The Poet* | רייצ'ל |  |
| 2008 | ריפו! האופרה התורשתית | מכורה מתבגרת |  |
| 2009 | קלואי | אנה |  |
| 2011 | הזירה | לורי לורד |  |
| השותפה | מריה |  |
| 2012 | כמה טוב להיות פרח קיר | קנדיס קלמקיס |  |
| 2014 | נראה אותך שוטר | ג'וזי |  |
| 2015 | בחורות אחרונות | ויקי סאמרס |  |
| 2017 | רק לילה אחד | האנה |  |
| קו הדממה | מרלו |  |
| XXX: הילוך גבוה | בקי קלירידג' |  |
| 2018 | חיי כלב | אליזבת' |  |
| Then Came You | איזי |  |
| 2019 | מחסל עם מזל | קלואי |  |
| סקנדל עירוני | אשלי פולוק |  |
| 2021 | *Fin* | 

---

 | מפיקה |
| מתה לאהוב | נטלי באואר |  |
| *The One* | 

---

 | סרט קצר; במאית, תסריטאית ומפיקה |
| 2022 | עד שתחפץ האהבה | מיי |  |
| 2023 | חותנים בהפרעה | פארקר מקדרמוט |  |
| TBA | *Sick Girl* | רן פפר | גם מפיקה |
| *The Bricklayer ‏ (TBA)* | קייט |  |
| *Reunion* |  |  |

### טלוויזיה

| שנה | סדרה | תפקיד | הערות |
| --- | --- | --- | --- |
| 2006 | *Playing House* | פרני מקנזי הצעירה | סרט טלוויזיה של CTV |
| 2009-2006 | דגראסי: הדור הבא | מיה ג'ונס | תפקיד חוזר (עונות 6 ו-9),
תפקיד מרכזי (עונות 7–8) |
| 2007 | *My Daughter's Secret* | ג'סטין דייסרט | סרט טלוויזיה |
| *Too Young to Marry* | ג'סיקה קרפנטר | סרט טלוויזיה של Lifetime |
| 2008 | הקניון האמריקאי | אלי שפרד | סרט טלוויזיה של MTV |
| *The Border* | סטפני | 2 פרקים |
| לעולם אל תצעק איש זאב | לורן הנסט | סרט טלוויזיה של Syfy |
| 2009 | דגראסי הולכים להוליווד | מיה ג'ונס | סרט טלוויזיה של CTV |
| *Eleventh Hour* | גרייס דאל | פרק: "Eternal" |
| 2015-2009, 2017 | יומני הערפד | אליינה גילברט / קת'רין פירס / אמארה / טטיה | תפקיד מרכזי (עונות 1–6),
תפקיד אורח (עונה 8); 134 פרקים |
| 2009 | מדגסקר שמח | קופידון | דיבוב; ספיישל טלווזיוני של NBC |
| 2011 | איש משפחה | בריונית | דיבוב; פרק: "Trading Places" |
| צוות גיבורי העל | אלן ברנדט | דיבוב; פרק: "This Man-Thing, This Monster!" |
| 2014 | המקוריים | טאטיה | פרק: "Red Door" |
| רובוט צ'יקן | קורטאנה / אבי / ג'ני קוראן | דיבוב; פרק: "Panthropologie" |
| 2017 | עובדים מצטיינים | קורטני | פרק: "Termidate" |
| 2019 | אחותי בהפרעה | קלאם | תפקיד מרכזי; 13 פרקים |
| טרם פורסם | *Woman 99* |  | סדרת טלוויזיה עתידית המבוססת על רומן באותו שם
גם מפיקה |

קישורים חיצוניים
----------------

ויקישיתוף מדיה וקבצים בנושא **נינה דוברב** בוויקישיתוף
* 

* אתר האינטרנט הרשמי של נינה דוברב (באנגלית)
* נינה דוברב, ברשת החברתית פייסבוק

* נינה דוברב, ברשת החברתית אקס (טוויטר)

* נינה דוברב, ברשת החברתית אינסטגרם

* נינה דוברב, ברשת החברתית טיקטוק

* נינה דוברב, במסד הנתונים הקולנועיים IMDb (באנגלית)

* נינה דוברב, באתר "אידיבי", מאגר הידע העברי לקולנוע ישראלי ועולמי

* נינה דוברב, באתר AllMovie (באנגלית)

* נינה דוברב, באתר Rotten Tomatoes (באנגלית)

* נינה דוברב, באתר Metacritic (באנגלית)

* נינה דוברב, במסד הנתונים הקולנועיים KinoPoisk (ברוסית)
* איילה אור-אל, לוס אנג’לס, דם? דבש! נינה דוברב מככבת, באתר nrg‏, 18 ביולי 2012
* ההצלחות של נינה: נינה דוברב היא הרווקה הלוהטת הבאה של ארה"ב, באתר Xnet‏, 28 במאי 2013

הערות שוליים
------------

1. ↑  רותה קופפר, תתרגלו: טרנד הערפדים כאן כדי להישאר, באתר הארץ, 11 ביולי 2010
2. ↑  חן חדד, עכבר העיר, חדשות קולנוע: גווינת' פאלטרו ופינק מכורות לסקס, באתר הארץ, 06 באוקטובר 2011
3. ↑  Nina Dobrev Loves and Hookups, Ranker (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* BIBSYS: 11017514
* BNE: XX5406271
* BnF: cb16530455v (data)
* GND: 101852312X
* ISNI: 0000 0000 6596 248X
* LCCN: no2009100987
* NLK: KAC2020L9094
* NTA: 330631055
* SUDOC: 185351964
* VIAF: 91111331
* WorldCat: lccn-no2009100987

 |